**ANEKS VI**

SUKLADNO ČLANKU 16.

MANDAT PODODBORA ZA PRAVILA PODRIJETLA, CARINSKE POSTUPKE I OLAKŠAVANJE TRGOVINE

ANEKS VI

SUKLADNO ČLANKU 16.

MANDAT PODODBORA ZA PRAVILA PODRIJETLA, CARINSKE POSTUPKE I OLAKŠAVANJE TRGOVINE

1. Pododbor može razmjenjivati informacije, razmatrati razvitak događaja, pripremati koordinaciju stavova Strana, pripremati tehničke izmjene i dopune i pružati pomoć Zajedničkom odboru u svezi s:

1. pravilima podrijetla i upravnoj suradnji sukladno članku 8. i Protokolu o pravilima podrijetla;
2. pitanjima iz članka 15. i V. Aneksa;
3. pitanjima iz članka 7., 9. i 11.; i
4. ostalim pitanjima vezanim za trgovinu robom koja Zajednički odbor uputi Pododboru.

2. Pododbor podnosi izvješće Zajedničkom odboru. Pododbor može da daje preporuke Zajedničkom odboru u svezi s pitanjima koja se odnose na stavak 1.

3. Svaka od Strana će biti zastupljena u Pododboru[[1]](#footnote-1). Pododbor djeluje na bazi konsenzusa.

4. Pododbor se sastaje prema potrebi. Sazivaju ga Zajednički odbor, predsjedatelj Pododbora na svoju inicijativu ili na zahtjev jedne od Strana. Mjesto sastanka je naizmjenično država EFTA-e i Bosna i Hercegovina.

5. Za svaki sastanak predsjedatelj Pododbora priprema orjentacioni dnevni red uz konzultacije sa Stranama, i šalje im ga, po pravilu, najkasnije dva tjedna prije sastanka. Sastancima Pododbora predsjedava predstavnik država EFTA-e ili Bosne i Hercegovine u dogovorenom vremenskom razdoblju.

6. Nakon svakog sastanka, Pododbor priprema izvješće o postignutim rezultatima, a predsjedavajući, na zahtjev, podnosi izvješće i na sjednici Zajedničkog odbora.

\_\_\_\_\_\_\_\_\_\_\_\_\_\_\_

1. Sukladno stavku 2. članka 2. Sporazuma Švicarska će zastupati Lihtenštajn u pitanjima koja pokriva Pododbor. [↑](#footnote-ref-1)